stanford-oval/wikipedia huggingface dataset:
ข่อย
ลักษณะทางพฤกษศาสตร์

ข่อยเป็นไม้ยืนต้นขนาดเล็กถึงกลาง สูง 5–15 เมตร ไม่ผลัดใบ ลำต้น ค่อนข้างคดงอ มีปุ่มปมอยู่รอบ ๆ ต้น หรือเป็นพูเป็นร่องทั่วไป อาจจะขึ้นเป็นต้นเดียว หรือเป็นกลุ่ม แตกกิ่งต่ำ กิ่งก้านสาขามาก เปลือกสีเทาอ่อน เปลือกแตกเป็นแผ่นบาง ๆ มียางสีขาวเหนียวซึมออกมา ใบเป็นใบเดี่ยวเรียงสลับมีขนาดเล็ก รูปใบรีแกมรูปไข่กลับ กว้าง 2–3.5 เซนติเมตร ยาว 4–7 เซนติเมตร เนื้อใบค่อนข้างหนา ผิวสากเหมือนกระดาษทรายทั้งสองด้าน ดอกเป็นช่อสีขาวเหลืองอ่อน ออกตามปลายกิ่ง ดอกเดี่ยวแต่รวมกันเป็นกระจุก ดอกเพศผู้และเพศเมียอยู่ต่างดอกกัน ผลสดกลม เมล็ดมีขนาดโตเท่าเมล็ดพริกไทย มีเนื้อเยื่อหุ้ม ผลแก่จัดจะมีสีเหลือง ซึ่งมีรสหวาน นกจะชอบกินผลข่อย
สรรพคุณทางยา

กิ่งข่อย ใช้ในการแปรง ฟันแทนแปรงสีฟันได้ แต่ต้องทุบให้นิ่มๆก่อน
เปลือก สามารถรักษาแผล แก้ท้องร่วง ดับพิษภายใน ทาริดสีดวงแก้พยาธิผิวหนัง และเมื่อต้มกับเกลือจะได้เป็นยาอมแก้รำมะนาด
ยาง มีน้ำย่อยชื่อ milk (lotting enzyme) ใช้ย่อยน้ำนม
ราก สามารถนำมารักษาแผลได้
แก่น / เนื้อ คนเชียงใหม่ใช้แก่นข่อยหั่นเป็นฝอยมวนเป็นบุหรี่สูบแก้ริดสีดวงจมูก
เมล็ด นำมารับประทานเป็นยาอายุวัฒนะได้ และทำให้เจริญอาหาร
จาณักยะ

| อาจารย์ จาณักยะ |
| --- | --- |
จาณักยะบนหน้าปกคำแปล อรรถศาสตร์ ใน ค.ศ. 1915 โดย R. Shamasastry
เกิด: 375 ปีก่อน ค.ศ. ที่หมู่บ้าน Chanaka ในภูมิภาค Golla อินเดียใต้ (ตำนานเชน); หรือที่ตักศิลา (ตำนานพุทธ)
เสียชีวิต: 283 ปีก่อน ค.ศ. ปาฏลีบุตร จักรวรรดิเมารยะ
อาชีพ: อาจารย์, นักปราชญ์, นักเศรษฐศาสตร์, นักกฎหมาย, ผู้ให้คำปรึกษาของพระเจ้าจันทรคุปต์
มีชื่อเสียงจาก: มีส่วนสำคัญในการก่อตั้งจักรวรรดิเมารยะ อรรถศาสตร์ จาณักยนีติ
สำนักงาน: อำมาตย์แห่งจักรวรรดิเมารยะ
ผู้ดำรงตำแหน่งก่อน: สถาปนาตำแหน่ง
จาณักยะ (375–283 ก่อนคริสตกาล) เป็นผู้รู้รอบด้านชาวอินเดียโบราณที่ทำหน้าที่เป็นครู นักเขียน นักยุทธศาสตร์ นักปราชญ์ นักเศรษฐศาสตร์ นักกฎหมาย และนักการเมือง ตามธรรมเนียมระบุตัวตนเป็น เกาฏิลยะ หรือ วิษณุคุปต์ ที่เป็นผู้เขียนตำราการเมืองอินเดียโบราณชื่อ อรรถศาสตร์ ตำรานี้มีอายุคร่าว ๆ ระหว่างศตวรรษที่ 4 ก่อนคริสต์ศักราช ถึงคริสต์ศตวรรษที่ 3 ทำให้เขาถือเป็นผู้บุกเบิกศาสตร์ในด้านรัฐศาสตร์และเศรษฐศาสตร์ในอินเดีย และผลงานของเขาถือเป็นงานก่อนหน้าที่สำคัญต่อเศรษฐศาสตร์คลาสสิก ผลงานของเขาสูญหายในช่วงเกือบสิ้นสุดสมัยจักรวรรดิคุปตะเมื่อคริสต์ศตวรรษที่ 6 และไม่มีผู้ค้นพบใหม่จนกระทั่งต้นคริสต์ศตวรรษที่ 20
ประมาณ 321 ปีก่อน ค.ศ. จาณักยะช่วยให้พระเจ้าจันทรคุปต์ จักรพรรดิเมารยะองค์แรก ขึ้นมามีอำนาจ และได้รับการยกย่องอย่างกว้างขวางว่ามีบทบาทสำคัญต่อการสถาปนาจักรวรรดิเมารยะ จาณักยะทำหน้าที่เป็นหัวหน้าที่ปรึกษาให้แก่ทั้งพระเจ้าจันทรคุปต์กับพระเจ้าพินทุสาร พระราชโอรส
ภูมิหลัง > แหล่งที่มาข้อมูล

ข้อมูลประวัติศาสตร์ที่มีการบับทึกของจาณักยะมีน้อยมาก: สิ่งที่นักประวัติศาสตร์รู้เกี่ยวกับเขาส่วนใหญ่มาจากข้อมูลกึ่งตำนาน Thomas Trautmann ระบุข้อมูลจำเพาะของจาณักยะ-จันทรคุปต์กถา (ตำนาน) โบราณ 4 แหล่ง:
| ฉบับตำนาน | ตัวอย่างตำรา |
| --- | --- |
ฉบับพุทธ: มหาวงศ์ และอรรถาธิบาย Vamsatthappakasini (ภาษาบาลี)
ฉบับเชน: Parishishtaparvan โดย Hemachandra
ฉบับกัศมีร์: กถาสริตสาคร โดยโสมเทวะ, Brihat-Katha-Manjari โดย Ksemendra
ฉบับ Vishakhadatta: Mudrarakshasa, บทละครสันสกฤตโดย Vishakhadatta
สิ่งที่ปรากฏในทั้ง 4 ฉบับคือ จาณักยะรู้สึกถูกเหยียดหยามจากกษัตริย์นันทะ และสาบานว่าจะทำลายพระองค์ หลังโค่นกษัตริย์นันทะได้แล้ว เขาก็แต่งตั้งจันทรคุปต์เป็นกษัตริย์องค์ใหม่
บรรณานุกรม

Mookerji, Radha Kumud (1988) [first published in 1966], Chandragupta Maurya and his times (4th ed.), Motilal Banarsidass, ISBN 81-208-0433-3
Rice, B. Lewis (1889), Epigraphia Carnatica, vol. II: Inscriptions and Sravana Belgola, Bangalore: Mysore Government Central Press
Singh, Upinder (2016), A History of Ancient and Early Medieval India: From the Stone Age to the 12th Century, Pearson Education, ISBN 978-93-325-6996-6
Trautmann, Thomas R. (1971), Kauṭilya and the Arthaśāstra: a statistical investigation of the authorship and evolution of the text, Brill
Varadpande, Manohar Laxman (2005), History of Indian Theatre, Abhinav, ISBN 978-81-7017-430-1
แหล่งข้อมูลอื่น

Kautilya Arthashastra English translation by R. Shamasastry 1956 (revised edition with IAST diacritics and interwoven glossary)
Chanakya Nitishastra: English translation by Miles Davis.
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI 2  VIAF 
ประจำชาติ:  นอร์เวย์  สเปน  ฝรั่งเศส  BnF data  เยอรมนี  อิสราเอล  สหรัฐ  สวีเดน  ญี่ปุ่น  เช็กเกีย  ออสเตรเลีย  กรีซ  เกาหลี  เนเธอร์แลนด์ 2  โปแลนด์  นครรัฐวาติกัน 
วิชาการ:  CiNii 
ประชาชน:  Trove 
อื่น ๆ:  IdRef 2
จี เฟิงชิน

จี เฟิงชิน (เกิดเมื่อวันที่ 17 เมษายน ค.ศ. 1974) เป็นนักแข่งเรือจากประเทศจีน เคยเข้าร่วมการแข่งขันโอลิมปิกฤดูร้อน 1996
จี (แก้ความกำกวม)

จี สามารถหมายถึง
G อักษรในภาษาอังกฤษ
ตัวย่อ หมายถึง ความโน้มถ่วง (gravity)
จี (อีพี) อีพีของเกิลส์เจเนอเรชัน
จี (เพลง) เพลงของเกิลส์เจเนอเรชัน
กองกำลังและผู้สังเกตการณ์ข้ามชาติ

| กองกำลังและผู้สังเกตการณ์ข้ามชาติ |
| --- | --- |
เครื่องหมาย
ประจำการ: 3 สิงหาคม 2524
ประเทศ: ดูที่ รัฐที่มีส่วนร่วม
ขึ้นต่อ: กองกำลังรักษาสันติภาพที่ได้รับการสนับสนุนจากสหรัฐ-อียิปต์-อิสราเอล
รูปแบบ: กำลังข้ามชาติ
บทบาท: การยุทธผสม
สมญา: MFO
เว็บไซต์: http://mfo.org/en
ผู้บังคับบัญชา
ผู้บัญชาการปัจจุบัน: พลตรี ไมเคิล เอ็ดเวิร์ด (ออสเตรเลีย)
เครื่องหมายสังกัด
ธง: 
กองกำลังและผู้สังเกตการณ์ข้ามชาติ (อังกฤษ: Multinational Force and Observers: MFO) เป็นกองกำลังรักษาสันติภาพระหว่างประเทศที่ดูแลเงื่อนไขของสนธิสัญญาสันติภาพระหว่างอียิปต์และอิสราเอล โดยทั่วไปกองกำลังและผู้สังเกตการณ์ข้ามชาติดำเนินการในและรอบ ๆ คาบสมุทรไซนาย เพื่อให้มีการเดินเรืออย่างเสรีผ่านช่องแคบติราน และอ่าวอัลอะเกาะบะฮ์ และปฏิบัติตามข้อกำหนดอื่นๆ ของสนธิสัญญาสันติภาพอียิปต์–อิสราเอล
เบื้องหลัง

เมื่อวันที่ 17 กันยายน พ.ศ. 2521 ข้อตกลงแคมป์เดวิดลงนามโดยนายกรัฐมนตรี เมนาเฮม เบกิน ของอิสราเอล และประธานาธิบดี อันวัร อัสซาดาต แห่งอียิปต์ ภายใต้การสนับสนุนของประธานาธิบดี จิมมี คาร์เตอร์แห่งสหรัฐอเมริกา ข้อตกลงดังกล่าวกำหนดให้อิสราเอลถอนตัวจากไซนายโดยสมบูรณ์
หลังจากการลงนามในสนธิสัญญาสันติภาพอียิปต์–อิสราเอลเมื่อวันที่ 26 มีนาคม พ.ศ. 2522 องค์การสหประชาชาติได้ถูกขอให้จัดหากองกำลังรักษาสันติภาพสำหรับคาบสมุทรซีนายตามที่ได้รับมอบอำนาจในสนธิสัญญา เงื่อนไขของสนธิสัญญากำหนดให้ต้องมีเจ้าหน้าที่รักษาสันติภาพระหว่างประเทศเพื่อให้แน่ใจว่าทั้งอิสราเอลและอียิปต์ปฏิบัติตามบทบัญญัติเกี่ยวกับการเสริมสร้างกำลังทหารตามแนวชายแดน
ในตอนแรก กองกำลังรักษาสันติภาพได้รับการจัดเตรียมโดยคณะผู้แทนภาคสนามไซนายของสหรัฐ ในขณะที่มีความพยายามในการสร้างกองกำลังของสหประชาชาติ
เมื่อวันที่ 18 พฤษภาคม พ.ศ. 2524 ประธานคณะมนตรีความมั่นคงแห่งสหประชาชาติระบุว่าสหประชาชาติไม่สามารถส่งกำลังได้ เนื่องจากถูกขู่ว่าจะยับยั้งการลงคะแนนโหวตของสหภาพโซเวียตตามคำร้องขอของซีเรีย
ผลจากภาวะทางตันของคณะมนตรีความมั่นคงแห่งสหประชาชาติ อียิปต์ อิสราเอล และสหรัฐอเมริกาได้เปิดการเจรจาเพื่อจัดตั้งองค์การรักษาสันติภาพนอกกรอบของสหประชาชาติ เมื่อวันที่ 3 สิงหาคม พ.ศ. 2524 พิธีสารแห่งสนธิสัญญาสันติภาพได้ลงนาม โดยจัดตั้งกองกำลังและผู้สังเกตการณ์ข้ามชาติ
ตั้งแต่ปี พ.ศ. 2555 ถึง 2559 ค่ายทางเหนือของกองกำลังและผู้สังเกตการณ์ข้ามชาติ ตกอยู่ภายใต้ภัยคุกคามจากการโจมตีของกลุ่มรัฐอิสลามแห่งอิรักและลิแวนต์ – จังหวัดไซนาย และยัง "ประสบปัญหาการขาดแคลนน้ำและเชื้อเพลิงในช่วงเวลาหนึ่ง และการตัดการเข้าถึงอินเทอร์เน็ตและโทรศัพท์เคลื่อนที่และโทรศัพท์พื้นฐานเกือบทั้งหมดระหว่างปฏิบัติการทางทหารอย่างต่อเนื่องของอียิปต์” ภายในเดือนกันยายน พ.ศ. 2559 ค่ายทางตอนเหนือของกองกำลังและผู้สังเกตการณ์ข้ามชาติได้รับการจัดกำลังใหม่ โดยโอนเจ้าหน้าที่ที่ไม่เกี่ยวข้องกับความรับผิดชอบของผู้สังเกตการณ์ไปทางใต้ ทหารสหรัฐ 75 นายถูกส่งไปพร้อมกับอุปกรณ์สื่อสารใหม่เพื่อสนับสนุนกำลังคนของกองกำลังและผู้สังเกตการณ์ข้ามชาติ ค่ายต่าง ๆ ได้รับการเสริมความแข็งแกร่งด้วยรั้วอัจฉริยะ กล้องวงจรปิด และเลนส์เพิ่มเติม
ภารกิจ

ภารกิจของกองกำลังและผู้สังเกตการณ์ข้ามชาติ คือ:
"... เพื่อกำกับดูแลการดำเนินการตามบทบัญญัติด้านความมั่นคงของสนธิสัญญาสันติภาพอียิปต์–อิสราเอล และใช้ความพยายามอย่างดีที่สุดเพื่อป้องกันการละเมิดข้อกำหนดใด ๆ"
สามารถทำได้โดยดำเนินงานสี่อย่าง:
ปฏิบัติการจุดตรวจและจุดสังเกตการณ์ และดำเนินการลาดตระเวนชายแดนระหว่างประเทศและโซน C
การตรวจสอบอย่างน้อยเดือนละสองครั้ง ว่าข้อกำหนดของสนธิสัญญาสันติภาพกำลังถูกบังคับใช้
การตรวจสอบการปฏิบัติตามสนธิสัญญาสันติภาพภายใน 48 ชั่วโมงหลังจากฝ่ายใดฝ่ายหนึ่งร้องขอ
รับรองเสรีภาพในการเดินเรือทางทะเลระหว่างประเทศในช่องแคบติรานและการเข้าถึงอ่าวอัลอะเกาะบะฮ์
ตลอดสี่ทศวรรษที่กองกำลังและผู้สังเกตการณ์ข้ามชาติปฏิบัติภารกิจได้พิสูจน์ให้เห็นถึงกองกำลังที่ประสบความสำเร็จอย่างสูง ความปรารถนาที่จะรักษาสันติภาพทั้งในส่วนของทั้งอียิปต์และอิสราเอล รวมกับประสิทธิภาพของกองกำลังและผู้สังเกตการณ์ข้ามชาติส่งผลให้เกิดสันติภาพที่ยั่งยืนระหว่างทั้งสองประเทศนี้
การจัดหน่วย

กองกำลังและผู้สังเกตการณ์ข้ามชาติมีสำนักงานใหญ่หลักในกรุงโรม ซึ่งมีผู้อำนวยการใหญ่เป็นหัวหน้า นอกจากนี้ยังมีสำนักงานภูมิภาคสองแห่งในเทลอาวีฟและไคโร ในขณะที่กองกำลังมีฐานอยู่ในโซน C บนคาบสมุทรไซนาย ภายใต้การบังคับบัญชาของ ผู้บัญชาการกองกำลัง
ผู้บัญชาการกองกำลังมีหน้าที่รับผิดชอบส่วนประกอบทางทหารของกองกำลังและผู้สังเกตการณ์ข้ามชาติ ซึ่งประกอบด้วย:
กองบัญชาการ
กองพันทหารราบ 3 กองพัน (FIJIBATT, COLBATT และ USBATT)
กองพันสนับสนุนที่ 1 สหรัฐ (เดิมคือหน่วยสนับสนุนการส่งกำลังบำรุง)
หน่วยลาดตระเวนชายฝั่ง (Coastal Patrol Unit: CPU)
หน่วยบินปีกหมุน (Rotary Wing Aviation Unit: AVCO)
หน่วยบินปีกตรึง (Fixed Wing Aviation Unit: FWAU)
หน่วยขนส่งและวิศวกรรม (Transport and Engineering Unit: TREU)
หน่วยสารวัตรทหาร (Military Police Unit: FMPU)
หน่วยติดตามการบิน (ควบคุมการจราจรทางอากาศ)
กองกำลังสังเกตการณ์ของกองกำลังและผู้สังเกตการณ์ข้ามชาติ ประกอบด้วยพลเรือนสหรัฐทั้งหมด ผู้สังเกตการณ์ได้รับมอบหมายจากกระทรวงการต่างประเทศสหรัฐ หรือบุคลากรทางทหารของสหรัฐที่เกษียณแล้ว
รัฐที่มีส่วนร่วม

ณ เดือนธันวาคม พ.ศ. 2566 มี 15 รัฐที่ส่งกำลังทหารเข้าร่วม ประกอบไปด้วย
| รัฐ | อัตรา |
| --- | --- |
 แอลเบเนีย: 3
 ออสเตรเลีย: 27
 แคนาดา: 39
 โคลอมเบีย: 275
 เช็กเกีย: 18
 ฟีจี: 170
 ฝรั่งเศส: 1
 อิตาลี: 78
 ญี่ปุ่น: 4
 นิวซีแลนด์: 30
 นอร์เวย์: 3
 เซอร์เบีย: 10
 สหราชอาณาจักร: 2
 สหรัฐ: 465
 อุรุกวัย: 41
Total troops:: 1,166
เขตรักษาสันติภาพไซนาย

มาตรา 2 ของภาคผนวก 1 ของสนธิสัญญาสันติภาพ กำหนดให้คาบสมุทรซีนายถูกแบ่งออกเป็นโซน ภายในโซนเหล่านี้ อียิปต์และอิสราเอลได้รับอนุญาตให้สะสมกำลังทหารในระดับที่แตกต่างกัน ได้แก่
โซน A: ระหว่างคลองสุเอซและ แนว A อียิปต์ได้รับอนุญาตให้มีกองทหารราบยานยนต์ ซึ่งมีกำลังทหารทั้งหมด 22,000 นายในโซน A
โซน B: ระหว่าง แนว A และ แนว B อียิปต์ได้รับอนุญาตให้มีกองพันรักษาความปลอดภัยชายแดน 4 กองพัน เพื่อสนับสนุนตำรวจพลเรือนใน โซน B
โซน C: ระหว่าง แนว B และชายแดนอียิปต์–อิสราเอล เฉพาะกองกำลังและผู้สังเกตการณ์ข้ามชาติและตำรวจพลเรือนอียิปต์เท่านั้นที่ได้รับอนุญาตภายใน โซน C ยกเว้นแถบชายฝั่งตามแนวชายแดนของฉนวนกาซา (ที่เรียกว่า ฉนวนฟิลาเดลเฟีย ซึ่งเป็นส่วนหนึ่งของฉนวนกาซาในโซน D) ซึ่งสอดคล้องกับสี่เหลี่ยมผืนผ้าประมาณ 14 กิโลเมตร กว้าง 20 กิโลเมตร เลียบทะเลเมดิเตอร์เรเนียน ในพื้นที่นี้ กองกำลังที่กำหนดของหน่วยพิทักษ์ชายแดนอียิปต์ปรากฏอยู่ตามข้อตกลงระหว่างอียิปต์และอิสราเอลในเดือนกันยายน พ.ศ. 2548 ก่อนที่อิสราเอลจะถอนตัวออกจากฉนวนกาซาเมื่อวันที่ 12 กันยายน พ.ศ. 2548 ซึ่งอียิปต์ได้รับมอบหมายให้ลาดตระเวนชายแดนในพื้นที่นี้
โซน D: ระหว่างชายแดนอียิปต์–อิสราเอลและ แนว D อิสราเอลได้รับอนุญาตให้มีกองพันทหารราบ 4 กองพันในโซน D
ภายในโซน C มีที่ตั้งทางทหารหลัก 2 แห่ง ได้แก่
ค่ายเหนือ (North Camp) อยู่ที่เอลโกราห์ ห่างจากเอลอาริชไปทางตะวันออกเฉียงใต้ 37 กิโลเมตร และเป็นที่ตั้งของกองบัญชาการกองกำลัง
ค่ายใต้ (South Camp) ตั้งอยู่ระหว่างเมืองชาร์มเอลชีค และอ่าวนามา
นอกจากนี้ ยังมีที่ตั้งเล็ก ๆ อีก 30 แห่งตามจุดต่างๆ ภายในโซน C ป้อมสังเกตการณ์ระยะไกลหนึ่งแห่ง (OP 3-11) ตั้งอยู่นอกชายฝั่งบนเกาะทิรัน ซึ่งต้องการการเติมเสบียงทางอากาศหรือทางทะเล
เขตรักษาสันติภาพไซนาย > โซน C

โซน C แบ่งออกเป็นส่วนต่าง ๆ ซึ่งแต่ละส่วนควบคุมโดยศูนย์ควบคุมส่วน ภาคส่วนต่าง ๆ จะถูกเรียงลำดับจากเหนือจรดใต้ โดยมีกองพันทหารราบที่ได้รับมอบหมายให้เป็นภาคส่วนที่มีหมายเลขต่อเนื่องกัน ได้แก่
ส่วนที่ 1 และ 2 – FijiBatt
ส่วนที่ 3 และ 4 – ColBatt
ส่วนที่ 5 และ 7 – USBatt (ส่วนเดิมทั้ง 3 ส่วน ได้จัดโครงสร้างใหม่เป็น 2 ส่วน)
ตรา

แผ่นปะที่ระลึกสำหรับสมาชิกกองพันสนับสนุนที่ 1
ชีวิตในไซนาย

การรักษาคุณภาพชีวิตที่ดีของสมาชิกกองกำลังและผู้สังเกตการณ์ข้ามชาติในไซนายเป็นเรื่องยาก เนื่องจากพื้นที่อยู่ห่างไกลและความรกร้างของภูมิภาค ตลอดจนข้อกังวลด้านความปลอดภัย ห้องออกกำลังกาย คลับ สิ่งอำนวยความสะดวกทางการแพทย์ ห้องสมุด และการแลกเปลี่ยนมีให้ที่ค่ายเหนือ และและค่ายใต้ นอกจากนี้ค่ายเหนือ ยังมีสระว่ายน้ำ ในขณะที่ค่ายใต้มีหาดเฮิร์บ ซึ่งเป็นส่วนหนึ่งของแนวชายฝั่งทะเลแดง ซึ่งสามารถดำน้ำตื้นลงไปในน้ำได้เพียงไม่กี่ฟุตและชมปลาเขตร้อนนานาชนิด
กองกำลังมีนิตยสารของตัวเอง ชื่อว่า แซนด์เปเปอร์ (Sandpaper) รายสองเดือนและสองภาษา จัดพิมพ์เป็นภาษาอังกฤษและสเปน จัดทำโดยสำนักงานสื่อมวลชนและเยี่ยมชม การแข่งขันกีฬาจัดขึ้นที่ทั้งสองค่าย สมาชิกได้รับการสนับสนุนให้ไปเยือนอิสราเอลและอียิปต์ โดยปกติจะเป็นการเดินทางแบบเป็นหน่วย นอกจากนี้ยังมีการเดินทางไปยังภูเขาไซนาย, ลักซอร์, ไคโร, เยรูซาเลม และสถานที่อื่น ๆ ภายในอียิปต์และอิสราเอล ระบบโทรทัศน์และวิทยุยังให้บริการในค่ายเหนือและค่ายใต้
มีสถานที่สำหรับการแสดงสดที่ค่ายทั้งสองแห่ง และองค์การความบันเทิงกองทัพของสหรัฐอเมริกาได้จัดเตรียมวงดนตรี นักเต้น และการแสดงอื่นๆ มากมายเพื่อสร้างความบันเทิงให้กับกองทหาร
สำหรับสถานที่สังเกตการณ์ระยะไกล ซึ่งอาจเป็นที่พักอาศัยของเจ้าหน้าที่รักษาสันติภาพได้เพียงสิบกว่าคน การรักษาคุณภาพชีวิตนั้นทำได้ยาก ในระหว่างการเดินทางในพื้นที่ห่างไกล เจ้าหน้าที่รักษาสันติภาพสามารถเข้าถึงอินเทอร์เน็ตได้อย่างจำกัด โดยได้รับอุปกรณ์ออกกำลังกาย และได้รับอนุญาตให้สวมมาสคอต ไม่อนุญาตให้นำสัตว์เลี้ยงเข้ามาในค่ายหลัก แม้ว่าจะมีสัตวแพทย์คอยดูแลสุขภาพของสัตว์ก็ตามซึ่งส่วนใหญ่จะเป็นสุนัข
หลังจากการก่อตั้งกองกำลังและผู้สังเกตการณ์ข้ามชาติในตอนแรก การเดินทางเป็นประจำไปยังอัล-อาริช, ชาร์มเอลชีค และสถานที่ชายหาดใกล้กับฉนวนกาซาถือเป็นสถานที่พักผ่อนที่เงียบสงบ แต่ความกังวลด้านความปลอดภัยล่าสุดเกี่ยวกับกิจกรรมของกลุ่มฮะมาสที่อาจเกิดขึ้นได้เปลี่ยนแปลงไป ในทำนองเดียวกัน การแข่งขันจักรยานที่เรียกว่า Tour de Sinai ซึ่งเริ่มขึ้นในปี พ.ศ. 2528 ได้ยกเลิกการแข่งขันไปแล้วในช่วงไม่กี่ปีที่ผ่านมา
ผู้บัญชาการกองกำลัง

| ลำดับที่ | ชื่อ | สัญชาติ | ตั้งแต่ | ถึง |
| --- | --- | --- | --- | --- |
| 1 | พลโท เฟรเดอริก บูล-แฮนเซ่น |  นอร์เวย์ | 2525 | 2527 |
| 2 | พลโท เอจิล อินเกบริกเซ่น |  นอร์เวย์ | 2527 | มีนาคม 2532 |
| 3 | พลโท โดนัลด์ แมคไอเวอร์ |  นิวซีแลนด์ | มีนาคม 2532 | มีนาคม 2534 |
| 4 | พลโท เจ.ดับบลิว.ซี. ฟาน กิงเคิ้ล |  เนเธอร์แลนด์ | 11 เมษายน 2534 | 21 เมษายน 2537 |
| 5 | พลตรี เดวิด เฟอร์กูสัน |  ออสเตรเลีย | 21 เมษายน 2537 | 10 เมษายน 2540 |
| 6 | พลตรี ทริกเว่ เทลเลฟเซ่น |  นอร์เวย์ | 2540 | มีนาคม 2544 |
| 7 | พลตรี โรเบิร์ต มีทติ้ง |  แคนาดา | มีนาคม 2544 | มีนาคม 2547 |
| 8 | พลตรี โรแบร์โต มาร์ติเนลลี |  อิตาลี | มีนาคม 2547 | 2550 |
| 9 | พลตรี เคเจล ลุดวิกเซ่น |  นอร์เวย์ | 2550 | มีนาคม 2553 |
| 10 | พลตรี วอร์เรน ไวท์ติง |  นิวซีแลนด์ | มีนาคม 2553 | มีนาคม 2557 |
| 11 | พลตรี เดนิส ทอมป์สัน |  แคนาดา | มีนาคม 2557 | 1 มีนาคม 2560 |
| 12 | พลตรี ไซมอน สจ๊วต |  ออสเตรเลีย | 1 มีนาคม 2560 | 1 ธันวาคม 2562 |
| 13 | พลตรี อีวาน วิลเลียมส์ |  นิวซีแลนด์ | 1 ธันวาคม 2562 | 5 มีนาคม 2566 |
| 14 | พลตรี พาเวล โคลาช |  เช็กเกีย | 5 มีนาคม 2566 | 25 กันยายน 2566 |
| 13* | พลตรี อีวาน วิลเลียมส์ |  นิวซีแลนด์ | 25 กันยายน 2566 | 17 มีนาคม 2567 |
| 15 | พลตรี ไมเคิล การ์ราเวย์ |  ออสเตรเลีย | 17 มีนาคม 2567 | ยังอยู่ในวาระ |
ดูเพิ่ม

กองกำลังฉุกเฉินแห่งสหประชาชาติ – ปฏิบัติการรักษาสันติภาพของสหประชาชาติซึ่งประจำการอยู่ในไซนายหลังวิกฤตการณ์สุเอซเมื่อปี พ.ศ. 2499 เพื่อรักษาการพักรบระหว่างอียิปต์และอิสราเอล
แหล่งข้อมูลอื่น

เว็บไซต์ทางการ
Dutch MFO (Unofficial)
Life in South Camp first rotation 1982 เก็บถาวร 2017-12-06 ที่ เวย์แบ็กแมชชีน
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  เยอรมนี  อิสราเอล  สหรัฐ 
ดีเอชซี-6 ของกองทัพอากาศฝรั่งเศสบนเส้นการบินเอลโกราห์ในปี 2532
ทหารโคลอมเบียให้การต้อนรับนักบินเฮลิคอปเตอแคนาดาในปี 2532 ทหารโคลอมเบียสวมหมวกเบเร่ต์สีดินเผาอันเป็นเอกลักษณ์เฉพาะของกองกำลังและผู้สังเกตการณ์ข้ามชาติ (MFO)
เฮลิคอปเตอร์ ซีเอช-135 ทวินฮิวอี้ ของแคนาดาและผู้สังเกตการณ์กองกำลังและผู้สังเกตการณ์ข้ามชาติ (MFO) สวมเครื่องแบบสีส้มอันโดดเด่นที่ใช้ในปี 2532
ทหารกองทัพบกสหรัฐจากหน่วยทหารราบที่ 1-125 กำลังขนสัมภาระในปี 2547
ลู่วิ่งออกกำลังกายที่ OP (จุดตรวจการณ์) 3-11 บนเกาะทิรัน ในทะเลแดง เกาะนี้ล้อมรอบด้วยทุ่นระเบิดที่ใช้งานได้และใช้งานไม่ได้
ทหาร USBATT แห่งกองกำลังและผู้สังเกตการณ์ข้ามชาติสวมหมวกสเต็ตสันสีส้มที่ได้รับอนุญาต โดยระบุว่าเขาเป็นผู้พิทักษ์สันติภาพของกองกำลังและผู้สังเกตการณ์ข้ามชาติ ที่หน้ากองบัญชาการ USBATT ของค่ายใต้ในเมืองชาร์ม เอล ชีค
เนินเขานอกเขตร่อนลงเกาะทิรัน (OP 3-11) ทหารของกองกำลังและผู้สังเกตการณ์ข้ามชาติให้ชื่อเล่นว่า OP 3-11 "เดอะร็อค" ตามชื่อภาพยนตร์เรือนจำของสหรัฐ เนื่องจากมีคุณสมบัติที่คล้ายคลึงกัน
เรือลาดตระเวน เวทต้า ของอิตาลี ซึ่งเป็นเรือลาดตระเวนชั้น เอสพลอราตอเร่ เป็นเรือของหน่วยตระเวนชายฝั่งทำหน้าที่เป็นเรือสังเกตการณ์เคลื่อนที่ภายในอ่าวอควาบา
รถยนต์ที่มีป้ายทะเบียนกองกำลังกองกำลังและผู้สังเกตการณ์ข้ามชาติ (MFO) ของอิสราเอล
The Sinai Peninsula
การเรียกร้องให้หยุดยิงในช่วงสงครามอิสราเอล-ฮะมาส

ผู้ประท้วงในการชุมนุมสนับสนุนการหยุดยิงในฟินแลนด์
การเรียกร้องให้มีการหยุดยิงใน โทรอนโต
| ด ค กสงครามอิสราเอล–ฮะมาส พ> ศ. 2566 |
| --- | --- |
 เส้นเวลา  การสู้รบโจมตี  การสังหารหมู่  เค้าโครง  ความขัดแย้งในระดับภูมิภาคที่กว้างขึ้น การสู้รบทางทหาร  ปฏิบัติการน้ำท่วมอัล-อักศอ  เบอเอริ  เรอิม  สเดรอต  ซูฟา  ไซคิม  ปฏิบัติการภาคพื้นดินของอิสราเอลในกาซา  เจนิน การโจมตี เหตุระเบิดในโรงพยาบาลอัลอะฮ์ลีอัลอะเราะบี หัวข้อทั่วไป ปฏิกิริยาของนานาชาติ ส่วนเกี่ยวข้อง นิมรอด อโลนี  โยนาทัน สเตนเบิร์ก 
ในช่วงสงครามอิสราเอล–ฮะมาสปี ค.ศ. 2023 การเรียกร้องให้มีการหยุดยิงเป็นส่วนสำคัญในปฏิกิริยาระหว่างประเทศต่อความขัดแย้งนี้ หลายฝ่ายระหว่างประเทศเห็นความจำเป็นเร่งด่วนในการหยุดยิงเนื่องจากวิกฤตด้านมนุษยธรรมในฉนวนกาซาและจำนวนผู้เสียชีวิตที่เพิ่มขึ้น โดยเฉพาะอย่างยิ่งจากการปิดล้อมและการรุกรานฉนวนกาซาของอิสราเอล ซึ่งผู้นำของบางประเทศในยุโรปที่โดยทั่วไปสนับสนุนอิสราเอลในความขัดแย้งอิสราเอล–ปาเลสไตน์ เช่น ฝรั่งเศส, สเปน, โปรตุเกส และไอร์แลนด์ รวมถึงตุรกี, รัสเซีย, อียิปต์, กาตาร์ และซาอุดีอาระเบีย ต่างก็ได้เรียกร้องให้มีการหยุดยิง
การอภิปรายเกี่ยวกับผลกระทบและเวลาในการหยุดยิงกลายเป็นประเด็นสำคัญในกระแสการเมืองภายในของหลายประเทศ รวมถึงสหรัฐอเมริกาและสหราชอาณาจักร ซึ่งรัฐบาลของทั้งสองประเทศได้เรียกร้องให้มี "หยุดยิงชั่วคราวเพื่อมนุษยธรรม" แทนการหยุดยิง ณ วันที่ 11 พฤศจิกายน นายกรัฐมนตรีอิสราเอล เบนจามิน เนทันยาฮู ยังคงปฏิเสธการเรียกร้องให้มีการหยุดยิง ขณะที่เมื่อวันที่ 13 พฤศจิกายน โฆษกของกองกำลัง กองกำลังอัลกัสซัม ของฮะมาสได้เสนอที่จะวิกฤตการณ์ตัวประกันสงครามอิสราเอล-ฮะมาสปล่อยตัวตัวประกันชาวอิสราเอล 70 คน เพื่อแลกกับการสงบศึกและหยุดยิงเป็นเวลา 5 วัน
รัฐบาลต่าง ๆ ที่เรียกร้องให้มีการหยุดยิง > แอฟริกา

แอลจีเรีย: ในเดือนกุมภาพันธ์ 2024 แอลจีเรียได้นำเสนอญัตติของสหประชาชาติ ที่เรียกร้องให้หยุดยิงทันทีและให้ปล่อยตัวตัวประกันทั้งหมด  ในวันที่ 20 กุมภาพันธ์ สมาชิกสิบสามคนของ คณะมนตรีความมั่นคงแห่งสหประชาชาติ ลงมติเห็นชอบกับญัตติ แต่อย่างไรก็ตาม ญัตติถูกคัดค้านโดยสหรัฐอเมริกา
รัฐบาลต่าง ๆ ที่เรียกร้องให้มีการหยุดยิง > ทวีปอเมริกา

บราซิล: ตั้งแต่วันที่ 11 ตุลาคม ประธานาธิบดีของบราซิล ลูอิส อีนาซียู ลูลา ดา ซิลวา ได้โพสต์บนเอกซ์ ว่า "จำเป็นต้องมีการแทรกแซงด้านมนุษยธรรมระหว่างประเทศอย่างเร่งด่วน... จำเป็นต้องหยุดยิงทันทีเพื่อปกป้องเด็กชาวอิสราเอลและปาเลสไตน์"
ดอมินีกา: นายกรัฐมนตรี รูสเวลต์ สเกอร์ริต ประณามความขัดแย้ง โดยกล่าวว่ามันเป็น "การกระทำที่น่ารังเกียจ"
ฮอนดูรัส: รัฐบาลออกแถลงการณ์ประณามฮะมาสสำหรับการโจมตี แสดงความเป็นน้ำหนึ่งใจเดียวกันกับชาวอิสราเอล และเรียกร้องให้หยุดยิง  อย่างไรก็ตาม เมื่อวันที่ 3 พฤศจิกายน ฮอนดูรัสได้เรียกทูตประจำอิสราเอลกลับเนื่องจากการละเมิดกฎหมายมนุษยธรรมระหว่างประเทศในฉนวนกาซา
สหรัฐ :
รัฐฮาวาย: วุฒิสภารัฐฮะวายเป็นองค์กรนิติบัญญัติแห่งแรกในสหรัฐอเมริกาที่เรียกร้องให้มีการหยุดยิงทันทีและถาวร  ร่างกฎหมายระบุว่า "สมาชิกของคณะผู้แทนรัฐสภาของฮะวายถูกกระตุ้นให้ยืนยันให้ฝ่ายบริหารของไบเดนเรียกร้องให้หยุดยิงทันทีและถาวรในฉนวนกาซา"
รัฐบาลต่าง ๆ ที่เรียกร้องให้มีการหยุดยิง > เอเชีย

อัฟกานิสถาน: ลงมติเห็นชอบกับญัตติของสหประชาชาติ ES-10/21 และ ES-10/22 ซึ่งทั้งสองญัตติเรียกร้องให้หยุดยิงทันที
บังกลาเทศ: กระทรวงการต่างประเทศ ออกแถลงการณ์เรียกร้องให้หยุดยิงทันทีและแก้ไขความขัดแย้งด้วยการเจรจาและการทูต ประณามความขัดแย้งด้วยอาวุธ แสดงความกังวลอย่างยิ่งต่อ "การสูญเสียชีวิตของพลเรือนอย่างน่าเศร้า" และเรียกร้องให้ทั้งสองฝ่าย "ใช้ความระมัดระวังสูงสุด"
จีน: เมื่อวันที่ 20 ตุลาคม ประธานาธิบดี สี จิ้นผิง ได้พบกับนายกรัฐมนตรีอียิปต์ มุสตาฟา มัดบูลี และกล่าวว่า "สิ่งสำคัญที่สุดในตอนนี้คือการหยุดยิงโดยเร็วที่สุด เพื่อหลีกเลี่ยงความขัดแย้งที่จะขยายตัวหรือแม้กระทั่งควบคุมไม่ได้ และอาจทำให้เกิดวิกฤตด้านมนุษยธรรมอย่างร้ายแรง"
ปากีสถาน: สำนักงานต่างประเทศของปากีสถานออกแถลงการณ์เรียกร้องให้มีการหยุดยิงทันทีและกลับมาสู่การเจรจาสันติภาพ โดยระบุว่าพวกเขากำลังติดตามสถานการณ์ที่เกิดขึ้นอย่างใกล้ชิด ปากีสถานย้ำถึงจุดยืนของตนว่าวิธีแก้ปัญหาความขัดแย้งนี้คือการใช้วิธีแก้ปัญหาสองรัฐ รวมถึงการสร้างรัฐปาเลสไตน์ที่มีอำนาจอธิปไตย มีความต่อเนื่องทางดินแดน และมีเยรูซาเลมเป็นเมืองหลวง
สหรัฐอาหรับเอมิเรตส์: กระทรวงการต่างประเทศของสหรัฐอาหรับเอมิเรตส์เรียกร้องให้มีการหยุดยิงทันที ภายหลังพวกเขาประณามกลุ่มฮะมาสว่าเป็น "การยกระดับความรุนแรงอย่างร้ายแรง" และการจับตัวประกัน
เวียดนาม: โฆษกกระทรวงการต่างประเทศของเวียดนาม ฟาม ทู ฮัง กล่าวว่า เวียดนาม "ประณามการใช้ความรุนแรงต่อพลเรือนอย่างรุนแรง สิ่งอำนวยความสะดวกทางมนุษยธรรม และโครงสร้างพื้นฐานที่สำคัญในความขัดแย้งในตะวันออกกลาง" ในขณะที่เรียกร้องให้ทั้งสองฝ่าย "หยุดยิงทันที ยุติการใช้กำลัง เคารพกฎหมายมนุษยธรรมระหว่างประเทศ กลับเข้าสู่การเจรจา และแก้ไขข้อขัดแย้งด้วยวิถีทางที่สันติ"
รัฐบาลต่าง ๆ ที่เรียกร้องให้มีการหยุดยิง > ยุโรป

แอลเบเนีย: เมื่อวันที่ 9 พฤศจิกายน 2023 นายกรัฐมนตรี เอดี รามา กล่าวว่าจำเป็นต้องมี "การยุติความเป็นปรปักษ์ที่เกิดขึ้นโดยการเจรจา" ในขณะที่ยังยืนยันว่า "แอลเบเนียยืนหยัดอยู่กับอิสราเอลต่อต้านกลุ่มฮะมาส"
ฝรั่งเศส: เมื่อวันที่ 10 พฤศจิกายน 2023 ประธานาธิบดี เอ็มมานูเอล มาครง เรียกร้องให้มีการหยุดยิงและเรียกร้องให้อิสราเอลหยุด การทิ้งระเบิดในกาซาและการฆ่าพลเรือน
รัสเซีย: เมื่อวันที่ 13 ตุลาคม 2023 เอกอัครราชทูตรัสเซียประจำสหประชาชาติ วาซิลีย์ เนเบนซียา เรียกร้องให้มี "การหยุดยิงด้านมนุษยธรรม"
สวิตเซอร์แลนด์: รัฐบาลสวิสประณามการโจมตีและขอให้ทุกฝ่ายพยายามหาทางแก้ไขที่สันติ นอกจากนี้ยัง "ย้ำว่าการลดความรุนแรงเป็นสิ่งสำคัญ" และ "เรียกร้องให้ผู้ที่เกี่ยวข้องทำทุกวิถีทางเพื่อหยุดยิงและหลีกเลี่ยงการขยายตัวของความขัดแย้งในระดับภูมิภาค"
ตุรกี: เมื่อวันที่ 4 พฤศจิกายน ตุรกีเรียกตัวเอกอัครราชทูตประจำอิสราเอลกลับประเทศ "จากสถานการณ์วิกฤตด้านมนุษยธรรมที่เกิดขึ้นในกาซา อันเนื่องมาจากการโจมตีพลเรือนอย่างต่อเนื่องโดยอิสราเอล และการปฏิเสธ (ที่จะยอมรับ) การหยุดยิง"
รัฐบาลต่าง ๆ ที่เรียกร้องให้มีการหยุดยิง > โอเชียเนีย

ออสเตรเลีย: เมื่อวันที่ 22 มีนาคม 2024 ออสเตรเลียและสหราชอาณาจักรได้ออกแถลงการณ์ร่วมเรียกร้องให้หยุดยิงทันที ในเดือนกรกฎาคม 2024 นายกรัฐมนตรีของออสเตรเลีย พร้อมด้วยนายกรัฐมนตรีของแคนาดาและนิวซีแลนด์ ได้เรียกร้องให้มีการหยุดยิงในกาซา
การตอบสนองในอิสราเอลและกาซา

ในวันที่ 11 พฤศจิกายน นายกรัฐมนตรีอิสราเอล เบนจามิน เนทันยาฮู ยังคงปฏิเสธข้อเรียกร้องให้หยุดยิง ขณะที่ในวันที่ 13 พฤศจิกายน โฆษกของกลุ่มกองพลอัล-กัสซามของฮะมาสได้เสนอให้ปล่อยตัวตัวประกันชาวอิสราเอล 70 คนแลกกับการหยุดยิงและสงบศึกเป็นเวลา 5 วัน
เมื่อวันที่ 6 พฤษภาคม 2024 ฮะมาสยอมรับเงื่อนไขการหยุดยิงที่อียิปต์และกาตาร์เป็นคนกลางเจรจา
บุคคลสาธารณะที่เรียกร้องให้หยุดยิง

นอกจากรัฐบาลแล้ว ยังมีบุคคลสาธารณะจำนวนมาก รวมถึงนักบันเทิงและนักการเมือง ที่เรียกร้องให้มีการหยุดยิงด้วย
บุคคลสาธารณะที่เรียกร้องให้หยุดยิง > นักแสดง

Alia Shawkat
Alyssa Milano
Amanda Seales
Amber Tamblyn
America Ferrera
Andrew Garfield
Aria Mia Loberti
Ayo Edebiri
Bonnie Wright
Cate Blanchett
Channing Tatum
David Cross
David Oyelowo
Dominique Fishback
Dominique Thorne
Hasan Minhaj
Hend Sabry
Indya Moore
Jeremy Strong
Jessica Chastain
Jessie Buckley
Joaquin Phoenix
Kristen Stewart
Mahershala Ali
Margaret Cho
Mark Ruffalo
May Calamawy
Michael Malarkey
Michael Shannon
Oscar Isaac
Quinta Brunson
Rachel Sennott
Ramy Youssef
Riz Ahmed
Rooney Mara
Rosario Dawson
Rowan Blanchard
Sandra Oh
Shailene Woodley
Susan Sarandon
Taylour Paige
Wallace Shawn
Yara Shahidi
บุคคลสาธารณะที่เรียกร้องให้หยุดยิง > นักเขียน

Fatima Farheen Mirza
บุคคลสาธารณะที่เรียกร้องให้หยุดยิง > นักแสดงตลก

Bassem Youssef
Ilana Glazer
Jon Stewart
Michelle Wolf
Mo Amer
Wanda Sykes
บุคคลสาธารณะที่เรียกร้องให้หยุดยิง > ผู้กำกับภาพยนตร์

Bassam Tariq
Cherien Dabis
Darius Marder
Elvira Lind
James Schamus
Michael Moore
Ryan Coogler
Sebastian Silva
Shaka King